turjo4nis/wikipedia-bn-dump-20250701 huggingface dataset:
লালদীঘি (কলকাতা)

লালদীঘি পশ্চিমবঙ্গের রাজধানী কলকাতার বিনয়-বাদল-দীনেশ বাগ অঞ্চলের কেন্দ্রস্থলে অবস্থিত একটি বৃহদাকার ঐতিহাসিক জলাশয়। এই দীঘির ইতিহাস কলকাতা মহানগরীর ইতিহাস অপেক্ষাও প্রাচীনতর। ব্রিটিশ যুগে এই জলাশয়টি ছিল শহরের অন্যতম মিষ্টি পানীয় জলের উৎস। বর্তমানে এই দীঘির উত্তর ভাগে মহাকরণের সম্মুখে রাজ্য সরকার একটি ভূগর্ভস্থ কার পার্কিং প্লাজা নির্মাণ করছে।

ইতিহাস 
জব চার্নকের আগমনের পূর্বেই ডিহি কলিকাতা গ্রামে লালদীঘির অস্তিত্বের প্রমাণ পাওয়া যায়। লালদীঘির নিকটেই সাবর্ণ রায়চৌধুরী পরিবারের একটি কাছারি ও গৃহদেবতা শ্যামরায়ের (শ্রীকৃষ্ণ) মন্দিরটি অবস্থিত ছিল। অনুমান করা হয়, দোলযাত্রা উপলক্ষে রং খেলার পর এই দীঘির জল লাল হয়ে উঠত বলে দীঘিটি লালদীঘি নামে পরিচিত হয়। ব্রিটিশ ইস্ট ইন্ডিয়া কোম্পানি উক্ত কাছারিবাড়িটি প্রথমে ভাড়া ও পরে ক্রয় করে নিয়েছিলেন।

অবশ্য লালদীঘির নামকরণ নিয়ে অন্য কাহিনিও প্রচলিত আছে। কেউ কেউ বলেন, পুরনো কেল্লার লাল রংটি এই দীঘির জলে প্রতিবিম্বিত হতো বলে দীঘিটি লালদীঘি নামে পরিচিত হয়। অন্যমতে, জনৈক লালচাঁদ বসাক এই দীঘিটি খনন করিয়েছিলেন। তার নামানুসারেই দীঘিটির নাম হয় লালদীঘি।

নব্যভারত-এ প্রাণকৃষ্ণ দত্ত এই দীঘির অন্য একটি ইতিহাসের বর্ণনা দিয়েছেন। তার মতে, গোবিন্দপুরের মুকুন্দরাম শেঠ বা তার পুত্রেরা এই দীঘি খনন করিয়ে থাকবেন। এই দীঘির ধারে তার কাছারি অবস্থিত ছিল। দোলের দিন রংখেলার পর দীঘির জল লাল হয়ে যেত বলে দীঘির নামকরণ হয় লালদীঘি।

যাই হোক, ১৭০৯ সালে এই নোংরা শ্যাওলা ও পানায় ভরতি পুকুরটির জল শোধিত করে এটিকে একটি মিষ্টি জলের জলাধারে পরিণত করা হয়।

অষ্টাদশ শতকে ট্যাঙ্ক স্কোয়ার বা লালদীঘি-সংলগ্ন চত্বরটি ছিল ‘শহরের কেন্দ্রস্থলে অবস্থিত’। এই দীঘির আয়তন ছিল ২৫ একর। ডাচ অ্যাডমিরাল স্ট্যাভার্নিয়াস ১৭৭০ সালে এই অঞ্চল পরিভ্রমণের পর লেখেন, ‘সরকারের আদেশক্রমে কলকাতাবাসীদের শুদ্ধ ও মিষ্টি পানীয় জল সরবরাহের উদ্দেশ্যে এই দীঘি খনন করা হয়। একাধিক জলের উৎস দীঘির জল সর্বদা সব স্তরে রাখতে সাহায্য করে। এটির চারিদিক রেলিং দিয়ে ঘেরা। তাই কেউ এই দীঘির জল ব্যবহার করতে পারে না।’ পূর্বে দীঘিটি আরও বড়ো ছিল। ওয়ারেন হেস্টিংসের আমলে দীঘিটি পরিষ্কার করে এর পাড় বাঁধিয়ে দেওয়া হয়। এই দীঘির জল সেই সময় ছিল শহরের সবচেয়ে মিষ্টি জল। পৌরসংস্থার জল সরবরাহ পরিষেবা চালুর আগে এই দীঘিই শহরের ইউরোপীয় বাসিন্দাদের জলের চাহিদা মেটাত।

লালদীঘির যুদ্ধ 
১৭৫৬ সালের ১৮ জুন, ব্রিটিশ ইস্ট ইন্ডিয়া কোম্পানি ও বাংলার নবাব সিরাজদৌলার মধ্যে সংঘটিত লালদীঘির যুদ্ধে ইংরেজ বাহিনীর পরাজয় ঘটেছিল। এর ফলে কলকাতা ব্রিটিশদের হাতছাড়া হয়। ১৭৫৭ সালের ২৩ জুন পলাশীর যুদ্ধের পর ইংরেজরা আবার শহরের দখল নিতে সক্ষম হয়।

ভূগর্ভস্থ কার পার্ক 

পশ্চিমবঙ্গ সরকার দীঘির উত্তর পাড়ে মহাকরণের সম্মুখে ১১৫,০০০ বর্গফুট আয়তনবিশিষ্ট একটি ভূগর্ভস্থ কার পার্ক তৈরি করেছে। ৩৫ কোটি টাকা ব্যয়ে এই প্রকল্পটির কাজ শেষ হয়েছে এবং উক্ত কার পার্কে ৭০০ গাড়ি পার্ক করা যায়। বর্তমানে এটিই শহরের বৃহত্তম কার পার্কিং প্লাজা।

তথ্যসূত্র

বহিঃসংযোগ

কলকাতার ইতিহাস
কলকাতার উদ্যান
কলকাতার জলাশয়
বিনয়-বাদল-দীনেশ বাগ
কলকাতা
আল্লাহু আকবার (সঙ্গীত)

আল্লাহু আকবার (সঙ্গীত) (আরবি: الله أكبر‎; ইংরেজি: God is Great; বাংলা: আল্লাহ্‌ মহান) লিবিয়ার জাতীয় সঙ্গীত। এইটি আসলে একটি মিশরীয় মার্চইং গান ছিল যেটি ১৯৫৬ সালে সুয়েজ খাল যুদ্ধের সময় সিরিয়া এবং মিশরে জনপ্রিয় হয়েছিল। লিবিয়ার সরকারি সঙ্গীত হিসেবে লিবিয়ার নেতা মুয়াম্মার আল গদ্দাফি একে ১লা সেপ্টেম্বর, ১৯৬৯ সালে অবলম্বন করা হয়েছিল, আরব বিশ্ব একত্রিত করার তার আশা দেখাচ্ছে। সঙ্গীতটির কথা দিয়েছেন "মাহমুদ এল-শেরিফ" এবং এর সুর দিয়েছেন "আবদাল্লা শামস এল-দীন"।

গানের কথা

তথ্যসূত্র

বহিঃসংযোগ 
 
 Watch a video with the Libyan Nation Anthem as its background music.

জাতীয় সঙ্গীত
লিবিয়ার জাতীয় প্রতীক
সামরিক সম্পর্কে গান
আফ্রিকার জাতীয় সঙ্গীত
ক্যালকাটা ক্রিকেট অ্যান্ড ফুটবল ক্লাব

ক্যালকাটা ক্রিকেট অ্যান্ড ফুটবল ক্লাব (সংক্ষেপে সিসিঅ্যান্ডএফসি) কলকাতার একটি ক্রিকেট ও ফুটবল ক্লাব। দক্ষিণ কলকাতার বালিগঞ্জে এই ক্লাবটি অবস্থিত। এই ক্লাবে ক্রিকেট ও ফুটবল ছাড়াও রাগবি, হকি, সাঁতার ও টেনিস বিভাগও রয়েছে। ১৭৯২ সালে ক্যালকাটা ক্রিকেট ক্লাব নামে ব্রিটিশরা এই ক্লাব প্রতিষ্ঠা করেন। পরে ক্যালকাটা ফুটবল ক্লাব ও বালিগঞ্জ ক্লাব এই ক্লাবের সঙ্গে সংযুক্ত হয়ে ক্যালকাটা ক্রিকেট অ্যান্ড ফুটবল ক্লাব নাম ধারণ করে।

এই ক্লাবের সদস্যদের মধ্যে উল্লেখযোগ্য হলেন চুনী গোস্বামী, সুভাষ ভৌমিক, সুব্রত ভট্টাচার্য, প্রদীপ চৌধুরী, পি গাঙ্গুলি, শ্যাম থাপা, শান্ত মিত্র প্রমুখ ফুটবলার; কেশবচন্দ্র দত্ত, গুরবক্স সিং, ড. ভেস পেজ, আনন্দ মণ্ডপকা প্রমুখ হকি খেলোয়াড়; পূণ্য বি. ভুটিয়া, দিলীপ দোশী, এ গঙ্গোত্র, দেবাং গান্ধী, সৌরভ গঙ্গোপাধ্যায়, সাবা করিম, অরুণ লাল, প্রণব রায়, বিশ্বজিৎ ভৌমিক প্রমুখ ক্রিকেটার এবং চিরদীপ মুখোপাধ্যায়, এনরিকো পিপারনো, লিয়েন্ডার পেজ প্রমুখ টেনিস খেলোয়াড়।
[[File:Ground of Calcutta Cricket Club, 15th Jan'y 1861 - Percy Carpenter.png|thumb|ক্যালকাটা ক্রিকেট ক্লাবের মাঠ, ১৫ জানুয়ারি। ১৮৬১ রেঙ্গুন থেকে ৬৮তম এল.আই.]]

সাফল্য

ফুটবল
 কলকাতা ফুটবল লিগ/সিএফএল প্রিমিয়ার ডিভিশনচ্যাম্পিয়ন (৮): ১৮৯৯, ১৯০৭, ১৯১৬, ১৯১৮, ১৯২০, ১৯২২, ১৯২৩, ১৯২৫আইএফএ শিল্ডচ্যাম্পিয়ন (৯): ১৮৯৬, ১৯০০, ১৯০৩, ১৯০৪, ১৯০৬, ১৯১৫, ১৯২২, ১৯২৩, ১৯২৪
 রানার্স-আপ (৮): ১৯০৫, ১৯০৭, ১৯১০, ১৯১৪, ১৯১৬, ১৯১৯, ১৯২১, ১৯৩৬
 ট্রেডস কাপচ্যাম্পিয়ন (১): ২০০৪
 মিন্টো ফোর্ট কাপরানার্স-আপ (১): ১৯০৬সিএফএল প্রথম বিভাগ লিগচ্যাম্পিয়ন (১): ২০২২–২৩
রানার্স-আপ (২): ২০২০–২১, ২০২১–২২ফুকেট সকার ৭এস চ্যাম্পিয়নশিপপ্লেট ফাইনাল (১): ২০২৩

ফিল্ড হকি
 বেইটন কাপচ্যাম্পিয়ন (১): ১৯২৪
রানার্স-আপ (১): ১৯১৯ক্যালকাটা হকি লিগচ্যাম্পিয়ন (৩): ২০০৫, ২০১৩, ২০১৪
তৃতীয় স্থান (১): ২০২০–২১

রাগবি

 অল ইন্ডিয়া ও সাউথ এশিয়া রাগবি চ্যাম্পিয়নশিপরানার্স-আপ (১): ১৯৩২
প্লেট বিজয়ী (১): ২০২২ক্যালকাটা রাগবি ইউনিয়ন চ্যালেঞ্জ কাপচ্যাম্পিয়ন (৩): ২০০৫, ২০১৪, ২০১৫
রানার্স-আপ (৩): ২০০৭, ২০০৮, ২০২৩শতবর্ষী কাপরানার্স-আপ (১): ২০১৫বিআরইউ মহিলা আন্তঃজেলা ৭এস রাগবি চ্যাম্পিয়নশিপব্রোঞ্জপদক (১): ২০২১–২২

ক্রিকেটসিএবি দ্বিতীয় বিভাগ লিগরানার্স-আপ (১): ২০২১–২২সিসি&এফসি মার্চেন্ট'স কাপরানার্স-আপ (১): ২০২১–২২ব্যাংকক আন্তর্জাতিক সিক্সেস টুর্নামেন্টরানার্স-আপ (১): ২০২৩

টেনিসবালিগঞ্জ ওপেন লন টেনিস চ্যাম্পিয়নশিপচ্যাম্পিয়ন (১): ১৯২৯আইটিসি আন্তঃক্লাব চ্যাম্পিয়নশিপচ্যাম্পিয়ন (১): ২০২১–২২বেঙ্গল টেনিস অ্যাসোসিয়েশন লিগরানার্স-আপ (১): ২০২১–২২ক্যালকাটা জিমখানা টেনিস চ্যাম্পিয়নশিপরৌপ্য পদক (১): ২০২২–২৩শনিবার ক্লাব স্পোর্টস কার্নিভাল - টেনিসরানার্স-আপ (১): ২০২৩

ব্রিজমনসুন লিগ আন্তঃক্লাব ব্রিজ টুর্নামেন্টচ্যাম্পিয়ন (২): ২০২১, ২০২২

ডার্টসআন্তঃক্লাব ডার্টস টুর্নামেন্টচ্যাম্পিয়ন (১): ২০২১আরসিজিসি ডার্টস চ্যাম্পিয়নশিপ চ্যাম্পিয়ন (১): ২০২২
রানার্স-আপ (১): ২০২১রয়্যাল ডার্টস কার্নিভাল চ্যাম্পিয়ন (৩): ২০২২, ২০২৩, ২০২৪

গলফচাকি মেমোরিয়াল গলফ টুর্নামেন্ট'''
রানার্স-আপ (২): ২০২৩, ২০২৪

তথ্যসূত্র

টীকা

বহিঃসংযোগ 
 Alternative timeline for CCFC formation
 CCFC Official Website

কলকাতায় ক্রীড়া
ক্লাব ক্রিকেট দল
ভারতীয় ফুটবল ক্লাব
ভারতীয় ক্লাব ক্রিকেট দল
ভারতের রাগবি ইউনিয়ন
১৭৯২-এ ভারতে প্রতিষ্ঠিত
ভারতের ক্রীড়া ক্লাব
কলকাতার ফুটবল ক্লাব
ভারতের ক্রীড়া দল
ভারতের বিলুপ্ত ক্রিকেট মাঠ
মনোজ মিত্র

মনোজ মিত্র (২২ ডিসেম্বর ১৯৩৮ — ১২ নভেম্বর ২০২৪) ছিলেন একজন বাঙালি থিয়েটার, চলচ্চিত্র এবং টেলিভিশন অভিনেতা এবং নাট্যকার।

প্রাথমিক জীবন 
মনোজ মিত্র ১৯৩৮ সালের ডিসেম্বর ২২ তারিখে ব্রিটিশ ভারতের সাতক্ষীরা জেলার ধুলিহর গ্রামে জন্মগ্রহণ করেন। তিনি ১৯৫৭ সালে কলকাতায় মঞ্চনাটকে অভিনয় শুরু করেন। ১৯৭৯ সালে তিনি চলচ্চিত্রে অভিনয় শুরু করেন। তিনি রবীন্দ্রভারতী বিশ্ববিদ্যালয়ে নাট্যকলা বিভাগের অধ্যক্ষ হিসেবে যোগ দেওয়ার আগে বিভিন্ন কলেজে দর্শন বিষয়েও শিক্ষকতা করেন।

যদিও তিনি তার প্রথম নাটক লেখেন ১৯৫৯ সালে, যেটি তাকে প্রথম পরিচিতি এনে দেয় কিন্তু ১৯৭২ এ চাঁক ভাঙা মধু নাটকের মাধ্যমে তার উপস্থিতি প্রকাশ পায়, যে নাটকটি বিভাস চক্রবর্তী মঞ্চ নির্দেশনা দিয়েছিলেন।

পুরস্কার ও সম্মাননা 
 শ্রেষ্ঠ নাট্যকারের জন্য সঙ্গীত নাটক অকাদেমি পুরস্কার (১৯৮৫)
 শ্রেষ্ঠ নাট্যকারের জন্য কলকাতা বিশ্ববিদ্যালয় পুরস্কার (১৯৮৬)
 শ্রেষ্ঠ নাট্যকারের জন্য পশ্চিমবঙ্গ রাজ্য সরকার পুরস্কার (১৯৮৩ এবং ১৯৮৯)
 এশিয়াটিক সোসাইটির স্বর্ণপদক (২০০৫)
 শ্রেষ্ঠ অভিনেতার জন্য পূর্ব ফিল্মফেয়ার পুরস্কার (১৯৮০)
 বাংলাদেশ থিয়েটার সোসাইটি থেকে মুনীর চৌধুরী পুরস্কার (২০১১)
 দীনবন্ধু পুরস্কার (২৫ মে ২০১২)
 কলাকার পুরস্কার
 ১৪৩০ বঙ্গাব্দের আনন্দ পুরস্কার (২০২৪) আত্মজীবনীমূলক গ্রন্থ মনোজাগতিক শীর্ষক গ্রন্থের জন্য

তথ্যসূত্র

বহিঃসংযোগ
 

১৯৩৮-এ জন্ম
বাঙালি অভিনেতা
বাঙালি নাট্যকার
২০২৪-এ মৃত্যু
সাতক্ষীরা জেলার ব্যক্তি
স্কটিশ চার্চ কলেজের প্রাক্তন শিক্ষার্থী
কলকাতার চিত্রনাট্যকার
বাঙালি হিন্দু
কলকাতার সংস্কৃতি
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় মঞ্চ পরিচালক
ভারতীয় পুরুষ নাট্যকার
সংগীত নাটক অকাদেমি পুরস্কার প্রাপক
কলাকার পুরস্কার বিজয়ী
বাঙালি থিয়েটার ব্যক্তিত্ব
২০শ শতাব্দীর ভারতীয় নাট্যকার
পশ্চিমবঙ্গের নাট্যকার
রবীন্দ্রভারতী বিশ্ববিদ্যালয়ের শিক্ষক
বিয়ের আংটি

বিয়ের আংটি হচ্ছে আঙুলে পরিধেয় এক প্রকার ধাতব আংটি। বিভিন্ন আঞ্চলিক সংস্কৃতির ওপর ভিত্তি করে এটি মূলত ডান বা বাম হাতের অনামিকায় পরা হয়।

এধরনের আংটি বিয়ের প্রতীক হিসেবে ধরা হয়। নারী বা পুরুষ বিয়েতে এটি একে অপরের প্রতি বিশ্বাস ও আনুগত্যের নির্দেশ করতে এটি পরিধান করে। এ ধরনের আংটি পরার ইউরোপীয় আচার বর্তমানে ইউরোপ পেরিয়ে সারা বিশ্বেই ব্যাপকভাবে প্রচলিত।

ঐতিহ্যের চর্চা

বিবাহপূর্ব আচার 
কিছু কিছু সংস্কৃতির বৈবাহিক আচারে আংটি প্রদান একটি নির্দিষ্ট ধারার উপহার সামগ্রী হিসেবে গণ্য। এই ধারাটি শুরু হয় বাগদানের আংটি প্রদানের মাধ্যমে। বাগদানের আংটি প্রদানের এই আচার প্রাচীন রোমেও প্রচলিত ছিলো, ধারণা করা হয় এই আচারের প্রচলনকাল এর থেকেও পুরোনো। বর্তমানে অন্যান্য বেশকিছু আচার তৈরি হয়েছে, যা মূলত গহনা ব্যবসায়ীদের সৃষ্টি। এর মধ্যে আছে বাগদানের পূর্বেই উপহার হিসেবে বিভিন্ন রকম আংটির ব্যবহার। এর মধ্যে আছে সত্যিকারের সম্পর্ক শুরু হওয়া উপলক্ষে আংটির ব্যবহার, চিরকাল সম্পর্ক টিকিয়ে রাখাকে স্মরণ করে আংটি আদানপ্রদান ইত্যাদি; এমন কী কিছু ক্ষেত্রে প্রথম সন্তান জন্মের পর তা স্মরণ করেও আংটি প্রদান করার সংস্কৃতি তৈরি হয়েছে। এছাড়াও আছে সম্পর্কের অতীত, বর্তমান, ও ভবিষ্যতের স্মরণে প্রদেয় ত্রয়ী আংটি; যা সাধারণত গোল করে কাটা ব্রিলিয়ান্ট-কাট দেওয়া হীরা ব্যবহার করে তৈরি করা হয়।

তথ্যসূত্র 

বিবাহ
আংটি
গহনা
বিবাহের পোশাক
খ্রিস্টান আচরণ ও অভিজ্ঞতা
হাওয়াই মিঠাই

হাওয়াই মিঠাই একপ্রকার মিষ্টি জাতীয় খাদ্যবিশেষ। এটি মুখে দিলে দ্রুত মিলিয়ে যায় বলে এর নাম রাখা হয়েছে ‘হাওয়াই মিঠাই’। কাঠির মাথায় যেন এক টুকরো গোলাপি কিংবা সাদা রঙের মেঘ। কোথাও বেড়াতে গেলে প্রায় সব ছোটরা এমনকী বড়রাও এই কাঠির মাথায় এক টুকরো মেঘ খাওয়ার জন্য ব্যস্ত হয়ে ওঠে। অনেকে মজা করে হাওয়াই মিঠাইকে বুড়ির মাথার পাকা চুলও বলেন। বাংলাতে যেমন অনেকগুলো নাম এই খাবারটির, তেমনি ইংরেজিতেও এর অনেক নাম; যেমন: কটন ক্যান্ডি, ফেয়ারি ফ্লস, ক্যান্ডি ফ্লস কিংবা স্পুন সুগার।

ইতিহাস

চৌদ্দশতকে ইটালিতে চিনি দিয়ে তৈরি এই মজার খাবারটি প্রচলন শুরু হয়। সেই সময় ঘরোয়া ভাবেই সামান্য চিনির ঘন রস বিশেষ পদ্ধতিতে সুতোর মতো তৈরি করে বানানো হত হাওয়াই মিঠাই। আঠারো শতক পর্যন্ত এইভাবে তৈরি হয়েছে। ১৮৯৭ সালে মার্কিন উইলিয়ম মরিসন ও জন সি. ওয়ারটন হাওয়াই মিঠাই তৈরির জন্য প্রথম মেশিন আবিষ্কার করেন। এই মেশিনের সাহায্যে চিনির যে সুতো তৈরি হতে লাগল সেগুলো আরও সূক্ষ্ম আর বাতাস লাগার সঙ্গে সঙ্গেই শক্ত হয়ে যাওয়ার ফলে তাড়াতাড়ি খাবারটা তৈরি হয়ে যেতে লাগল। তবে মেশিনে তৈরি হাওয়াই মিঠাই তখন তেমন জনপ্রিয়তা পায়নি। ব্যাপকভাবে এর প্রসার বাড়ে ১৯০৪ সালে। সে বছর মরিসন এবং ওয়ারটন তাদের মেশিনে তৈরি হাওয়াই মিঠাই নিয়ে হাজির হলেন সেন্ট লুইসের বিশ্ব মেলায়। অবাক হওয়ার বিষয়, মেলার প্রথম দিনই ২৫ সেন্ট করে ৬৮ হাজার ৬৫৫ বাক্স হাওয়াই মিঠাই বিক্রি হয়েছিল, যা ছিল সে সময়ের হিসাবে অনেক বড় একটা অঙ্ক! ক্রমেই বিশ্বজুড়ে ব্যাপক জনপ্রিয়তা পায় খাবারটি। চাহিদা ও জনপ্রিয়তার জন্য একাধিক কোম্পানি এগিয়ে এল এই মজাদার খাবারটি উৎপাদন ও বিপণনে। টটসি রোল অফ কানাডা লি. বিশ্বের সর্বাধিক হাওয়াই মিঠাই উৎপাদনকারী প্রতিষ্ঠান।
 
দেখতে অনেকটা তুলার মতো বলে ১৯২০ সালে মার্কিনরা এই মিঠায়ের নাম দিয়েছে ‘কটন ক্যান্ডি’। তারা এই হাওয়াই মিঠায়ের এতই ভক্ত যে, মার্কিন যুক্তরাষ্ট্রে ৭ ডিসেম্বর দিনটি ‘জাতীয় কটন ক্যান্ডি ডে’ হিসাবে পালন করা হয়।
 
ইউরোপ- আমেরিকার জয় করে আমাদের এখানে হাওয়াই মিঠাই তৈরি শুরু হয় এমন কথা বলা যায় না। কারণ চিনি দিয়ে তৈরি শোনপাপড়ি বহুকাল আগেই এখানে তৈরি হত। উন্নত বিশ্বের মত আমাদের দেশে অবশ্য আজও সেভাবে হাওয়াই মিঠাই উৎপাদন এবং সুন্দর প্যাকেজিং করে বিপণন হয় না। মেলা, বেড়ানোর জায়গা কিংবা রাস্তার ফেরিওয়ালারাই বিক্রি করে হাওয়াই মিঠাই।

চিত্রমালা

তথ্যসূত্র

বহিঃসংযোগ

Amorphous solids
1897 introductions
মার্কিন উদ্ভাবন
মিষ্টান্ন
চিনির মিষ্টান্ন
ক্যান্ডি
ডির্ন্ডল

ডির্ন্ডল () হচ্ছে দক্ষিণ জার্মানি, লিখ‌টেন্স‌টাইন, এবং অস্ট্রিয়ার নারীদের পরিহিত একপ্রকার ঐতিহ্যবাহী পোশাক। ঐতিহাসিকভাবে আলপাইন কৃষাণীদের এ ধরনের পোশাক পরিধান করতে দেখা যেতো। ড্রিন্ডলকে অনুসরণ করে তৈরিকৃত ঢিলেঢালা পোশাক ল্যান্ডহসমোড নামে পরিচিত।

অনেক সময় হিজাবের সাথে ডির্ন্ডল পরিধান করা হয়৷

বিবরণ 
বডিস, ব্লাউজ, ফুল স্কার্ট এবং এপ্রন মিলে ডির্ন্ডল পোশাক তৈরি। ডির্ন্ডল একটি ব্যয়বহুল পোশাক। সাদাসিধে, এক কাজ করা একটি আধুনিক ডির্ন্ডলও যথেষ্ট ব্যয়বহুল, যখন এটি হাতে ছাপা সিল্কের কাপড় দ্বারা তৈরি হয়। দক্ষিণ জার্মান ভাষাগত ধাঁচে ডির্ন্ডল বলতে কমবয়সী নারীকে বোঝানো হয়, এবং সেখানে পোশাকটার নাম হচ্ছে ডির্ন্ডলক্লেইড। বর্তমানে অবশ্য নারী ও পোশাক উভয়কে নির্দেশ করতেই ডির্ন্ডল শব্দটি প্রচলিত।

শীতকালীন ডির্ন্ডল যথেষ্ট ভারী একটি পোশাক। উষ্ণতা আনার জন্য এধরনের ডির্ন্ডল তৈরিতে মোটা তুলা, লিনেন, ভেলভেট, বা উলের কাপড় ব্যবহৃত হয়, এবং পোশাকটি হয় ফুল হাতা। সেই সাথে রংও সাধারণত হয় গাঢ়। গ্রীষ্মকালী ডির্ন্ডলগুলো হয় হাফ হাতা, হালকা রং-এর কাপড়ের কাজ, এবং কাপড়টি হয় সাধারণত তুলা, সিল্কের।

পোশাকটি পরিধানের ক্ষেত্রে যেসকল উপকরণ ব্যবহৃত হয় তার মধ্যে আছে কোমরের কাছ থেকে বাধা লম্বা এপ্রোন, ওয়েস্টকোট, বা উলের শাল। কিছু কিছু স্থানে বিভিন্ন রঙের হাতে ছাপা সিল্কের স্কার্ফ ও এপ্রোনও ব্যবহার করা হয়। এই পোশাকের সজ্জার সাথে অলংকারও যথেষ্ট গুরুত্বপূর্ণ। ডির্ন্ডলের সাথে ব্যবহৃত অলংকারের মধ্যে আছে রূপা, হরিণ বা অন্য কোনো প্রাণীর দাঁতের তৈরি গলার হার এবং কানের দুল। খুবই ঠান্ডা আবহাওয়ায় যেসকল ডির্ন্ডল ব্যবহৃত হয়, সেগুলো গলা হয় অপেক্ষাকৃত লম্বা এবং সামনে অতিরিক্ত বোতাম দেওয়া থাকে, এছাড়া উলের টুপি (হ্যাট) ব্যবহৃত হয়।

ডির্ন্ডলের গেরো এবং এপ্রোন কিছু ক্ষেত্রে পরিহিত মেয়েটির বৈবাহিক অবস্থা নির্দেশ করে। যেমন: গেরো যদি মেয়েটির বামপাশ ঘেষে থাকে, তবে নারীটিকে অবিবাহিত ধরা হয়, এবং, তা ডানপাশ ঘেষে থাকলে ধরা হয় বিবাহিত, বা কোনো সম্পর্কে জড়িত, বা বাগদত্তা। এবং যদি গেরোটি কোনো মেয়ের পেছন দিকে বাধা থাকে তবে তাকে বিধবা ধরা হয়।

তথ্যসূত্র

অস্ট্রীয় পোশাক
জার্মান পোশাক
স্কার্ট
পোশাক
মহিলাদের পোশাক
১৯শ শতাব্দীর ফ্যাশন
১৯৩০-এর দশকের ফ্যাশন
জার্মানির সংস্কৃতি
অস্ট্রিয়ার সংস্কৃতি
পম্পেই

পম্পেই নগরী (লাতিন: Pompeii, ইতালীয়: Pompei) হল একটি ধ্বংসপ্রাপ্ত 
রোমান ছোট নগর বা শহর; ইতালির কাম্পানিয়া অঞ্চলের আধুনিক নেপলসের (নাপোলি) কাছে পম্পেই ইউনিয়নে এর অবস্থান। ৭৯ খ্রিস্টাব্দে ভিসুভিয়াস পর্বতে আগ্নেয়গিরির দুই দিনব্যাপী সর্বনাশা অগ্নুৎপাতে পম্পেই নগরী সম্পূর্ণভাবে পুড়ে ধ্বংস হয়ে গিয়েছিলো। ৬০ ফুট উঁচু ছাই এবং ঝামা পাথরের নিচে শহরটি চাপা পড়ে যায়।

এর ঠিক ১৭ বছর আগে, ৬২ খ্রিস্টাব্দেও একটি ভয়াবহ ভূকম্পনের ফলে কাম্পানিয়া অঞ্চলের ব্যাপক ক্ষয়ক্ষতি হয়। পম্পেই নগরী এবং পার্শ্ববর্তী হেরকুলেনিয়াম ও অন্যান্য শহরেও তার অভিঘাতে যথেষ্ট ক্ষয়ক্ষতি হয়েছিল। পম্পেই নগরীও এতে গুরুতরভাবে ক্ষতিগ্রস্ত হয়, কিন্তু সাথে সাথেই এর পুনর্নিমাণের কাজ শুরু করা হয়েছিল। ১৭ বছর পরে, যখন পুণর্নিমাণ কাজ একই গতিতে এগিয়ে যাচ্ছিলো (যদিও বাসস্থানগুলোকে তখনও অনেকাংশেই পুনরুদ্ধার করার দরকার ছিল), এই শহর এবং তার হতভাগ্য বাসিন্দারা প্রাচীন ইতিহাসের একটি অন্যতম দুর্ভাগ্যজনক প্রাকৃতিক বিপর্যয়ের শিকারে পরিণত হয়। কারলো দি বোরবোনের আর্থিক সহায়তায় শহরটি ১৭৪৮ খ্রিস্টাব্দে পুনরায় মাটির নিচ থেকে আলোতে নিয়ে আসা হয়। বর্তমানে এটি বিশ্বের দ্বিতীয় প্রত্নত্তাত্ত্বিক অঞ্চল যা সর্বাপেক্ষা বেশি পরিদর্শন করা হয়েছে। 
পম্পেই নগরীর সাথে পার্শ্ববর্তী শহর হেরকুলেনিয়াম এবং অপলন্তেসকেও ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত করেছে। ২০০৮ খ্রিস্টাব্দে এই স্থানটিকে ২,২৫৩,৬৩৩ জন পরিদর্শন করেছিলেন। আজ, ইতালির সর্বাপেক্ষা জনপ্রিয় পর্যটন আকর্ষণের একটি হলো এই নগরী।

পুনরাবিস্কার
পম্পেই ও হেরকুলেনিয়াম ছিল ইতালির দক্ষিণ-পশ্চিম উপকূলে আধুনিক নেপলস বা নাপোলি শহরের কাছে অবস্থিত দু'টি প্রাচীন রোমান শহর। ৭৯ খ্রিস্টাব্দে পার্শ্ববর্তী ভিসুভিয়াস পর্বতের অগ্নুৎপাতে শহরদু'টি সম্পূর্ণরূপে ধ্বংস হয়ে যায় ও প্রায় ৪ - ৬ মিটার আগ্নেয় ছাই'এর তলায় চাপা পড়ে। ষোড়শ শতাব্দীর শেষভাগে একটি খাল খননের সময়ে আর্কিটেক্ট দোমেনিকো ফনতানা এখানে বেশ কিছু প্রত্নতাত্ত্বিক নিদর্শন খুঁজে পান। তবে সেই সময়েও তাকে যথাযথ গুরুত্বপ্রদান করা হয়নি। পরবর্তীকালে পুনরায় খননকার্য চালিয়ে ১৭৩৮ সালে হেরকুলেনিয়াম ও ১৭৪৮ সালে পম্পেই নগরীর ধ্বংসাবশেষ পুনরাবিস্কৃত হয়।

তথ্যসূত্র

বহিঃসংযোগ 
 পম্পেই-এর আনুষ্ঠানিক ওয়েবসাইট
 গুগল রাস্তা-দৃশ্যে পম্পেই
 পম্পেই ডিজিটাল মিডিয়া আর্কাইভ ফোরাম (creative commons-licensed photos, laser scans, panoramas), data from a University of Ferrara/CyArk research partnership.

রোমের শহর
ইতালির শহর ও নগর
৭৯-এ বিলুপ্ত
ধ্বংসপ্রাপ্ত শহর
ইতালির বিশ্ব ঐতিহ্যবাহী স্থান
খ্রিস্টপূর্ব ৬ষ্ঠ শতাব্দীতে প্রতিষ্ঠিত জনবহুল স্থান
ইয়োসেফ ম্যাঙ্গেলা

ড. ইয়োসেফ ম্যাঙ্গেলা () (১৬ মার্চ ১৯১১ – ৭ ফেব্রুয়ারি, ১৯৭৯) একজন জার্মান সামরিক কর্মকর্তা এবং নাৎসি বন্দী শিবির অশ্চভিট্‌জ-বিরকেনুর একজন চিকিৎসক। তিনি জার্মানির মিউনিখ বিশ্ববিদ্যালয় থেকে নৃতত্ত্বে এবং ফ্রাংকফুর্ট বিশ্ববিদ্যালয় থেকে ঔষধশাস্ত্রে ডক্টরেট ডিগ্রি লাভ করেন। তিনি মূলত পরিচিত একজন নাৎসি চিকিৎসক হিসেবে, যেখানে তার দায়িত্ব ছিলো আগত বন্দীদের বাছাই করা যে কাদেরকে হত্যা করা হবে আর কাদেরকে দাস হিসেবে খাটানো হবে। এছাড়া বন্দীদের ওপর বিভিন্ন রকম পরীক্ষানিরীক্ষা চালানোর জন্য তিনি বিশেষভাবে পরিচিত। তার কর্মস্থলে তিনি "অ্যাঞ্জেল অফ ডেথ" বা "বিউটিফুল ডেভিল" নামে পরিচিত ছিলেন।

তথ্যসূত্র

আরো পড়ুন 
 
 
 
 
 Miklos Nyiszli's At Last the Truth About Eichmann's Inferno Auschwitz and Auschwitz—A doctor’s eyewitness account describes his experience working involuntarily for Mengele.
 Children of the Flames: Dr. Josef Mengele and the Untold Story of the Twins of Ausch by Lucette Matalon Lagado and Sheila Cohn Dekel—a collection of witness accounts pieced together in a biography of sorts about Dr. Mengele and his experiments.

বহিঃসংযোগ 
 Chicago Tribune Magazine: "How Nazi war criminal Josef Mengele cheated justice for 34 years" by Gerald Posner and John Ware
 Declassified U.S. CIA information on Mengele and other NSDAP war criminals
 "Skeletons in the Closet of German Science," Deutsche Welle September 18, 2005
 United States Holocaust Memorial Museum: Auschwitz through the lens of the SS. Recently discovered photographs of SS leadership, among them the first authenticated pictures of Mengele at Auschwitz

১৯১১-এ জন্ম
১৯৭৯-এ মৃত্যু
জার্মান চিকিৎসক
দ্বিতীয় বিশ্বযুদ্ধ
ইতালিতে জার্মান প্রবাসী
ওয়ার মেরিট ক্রস প্রাপক
মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী
ইংরেজি উইকিপিডিয়া

ইংরেজি উইকিপিডিয়া (ইংরেজি: English Wikipedia) একটি মুক্ত অনলাইন বিশ্বকোষ। এটি উইকিপিডিয়ার ইংরেজি সংস্করণ। এটি ১৫ জানুয়ারি ২০০১ তারিখে প্রতিষ্ঠিত হয়েছিল এবং অগাস্ট ২০০৯ এর মধ্যে এর নিবন্ধ সংখ্যা ৩০ লক্ষে পৌঁছায়। এটি উইকিপিডিয়ার প্রথম সংস্করণ ছিলো এবং বর্তমানে সবচেয়ে বড় সংস্করণ। এতে সেবুয়ানো উইকিপিডিয়া (২য় বৃহত্তম উইকিপিডিয়া) থেকে প্রায় ৬.৫ লক্ষ বেশি নিবন্ধ আছে।আর বাংলা উইকিপিডিয়া থেকে ৭০ গুণ বেশি নিবন্ধ আছে।   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে।

তথ্যসূত্র

বহিঃসংযোগ 

 ইংরেজি উইকিপিডিয়া 
 ইংরেজি উইকিপিডিয়ার মোবাইল সংস্করণ 
 

 
ভাষা অনুযায়ী উইকিপিডিয়া
২০০১-এ প্রতিষ্ঠিত ইন্টারনেট সম্পত্তি
বৈশ্বিক সংস্কৃতি
ইংরেজি ভাষার বিশ্বকোষ
ভিডিও ক্লিপযুক্ত নিবন্ধ
তোররে আনুনজাতা

তোররে আনুনজাতা (ইংরেজি: Torre Annunziata), ইতালির কাম্পানিয়া অঞ্চলের 
আধুনিক নেপলসের (নাপোলি) প্রদেশ একটি শহর এবং পৌরসভা। এইটি নেপলসের উপসাগরের পাড়ে ভিসুভিয়াস পর্বতের কাছে অবস্থিত। শহরটি ৭৯ এবং ১৬৩১ খ্রিস্টাব্দে ভিসুভিয়াস আগ্নেয়গিরিতে ধ্বংস হয়েছিল।

শহরটি নাপোলিটানদের আঞ্চলিক ভাষায় তোররে নুনজাতা নামে পরিচিত।

এটি ১৯৯৭ সালে ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত করা হয়েছে।

তথ্যসূত্র

বহিঃসংযোগ 
 তোররে আনুনজাতা শহরের সরকারি ওয়েবসাইট 
 Online Newspaper 

ইতালির শহর ও নগর
প্রাচীন নগর
ধ্বংসপ্রাপ্ত শহর
ইতালির প্রত্নতাত্ত্বিক স্থান
ইতালির জনবহুল উপকূলীয় স্থান
খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান
ইতালির দর্শনীয় স্থান
ইতালির বিশ্ব ঐতিহ্যবাহী স্থান
নিওরাজা ছেরুলা

নিওরাজা ছেরুলা, ব্লু রে হিসেবেও পরিচিত, যা রাজিদা পরিবারের অন্তর্গত এক প্রজাতি মাছ। এই ক্ষুদ্র রশ্মি মোটামুটি ভাবে প্রায় ৩০ সে.মি. (১১.৮১ ইঞ্চি) দৈর্ঘ্য পযর্ন্ত পৌঁছায়। এই মাছ আয়ারল্যান্ড ও আইসল্যান্ডের উত্তর-পূর্ব আটলান্টিক মহাসাগরের স্থানীয়।  এগুলো ৬০০ থেকে ১,২৬২ মিটার (২,০০০ থেকে ৪,১০০ ফুট) গভীরে পাওয়া যায়।

তথ্যসূত্র 

নিওরাজা
ইউরোপের মাছ
আইসল্যান্ডের মাছ
১৯৭৬-এ বর্ণিত মাছ
শিবলি সাদিক

শিবলি সাদিক (জানুয়ারি ৯, ১৯৪১ - জানুয়ারি ৭, ২০১০) জাতীয় চলচ্চিত্র পুরস্কার ও বাচসাস পুরস্কারজয়ী বাংলাদেশী প্রখ্যাত চলচ্চিত্র পরিচালক।

কর্মজীবন 
শিবলি সাদিক মোস্তাফিজুর রহমানের সহকারী হিসেবে চলচ্চিত্রে পদার্পণ করেন। তার পরিচালিত উল্লেখযোগ্য ছবিগুলো হচ্ছে নোলক, জীবন নিয়ে জুয়া, তিনকন্যা, দোলনা, ভেজা চোখ, অচেনা, মা মাটি দেশ, আনন্দ অশ্রু, মায়ের অধিকার, অন্তরে অন্তরে। ২০০৬ সালে তার পরিচালিত সর্বশেষ ছায়াছবি বিদেশিনী মুক্তি পায়।

চলচ্চিত্রের তালিকা

মৃত্যু 
শিবলি সাদিক দীর্ঘদিন রোগে ভুগে ২০১০ সালের ৭ জানুয়ারি মৃত্যুবরণ করেন। জানাজা শেষে তাকে উত্তরায় দাফন করা হয়।

তথ্যসূত্র

বহিঃসংযোগ
 
 

১৯৪১-এ জন্ম
২০১০-এ মৃত্যু
নওগাঁ জেলার ব্যক্তি
বাংলাদেশী চলচ্চিত্র পরিচালক
শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী
দ্বাদশ জাতীয় সংসদ সদস্য
নাপোলি

নাপোলি ( ;  ;  ) বা নেপলস ইতালির কাম্পানিয়া অঞ্চলের ও নাপোলি প্রদেশের রাজধানী। ফ্রেগ্রেইয়ান ফিল্ডস বা কামপি ফ্লেগ্রেইকে "বিশ্বের সর্বাপেক্ষা উদ্‌যাপন এবং সুন্দর" বলে একটি দৃশ্যপটে সংজ্ঞায়িত করা হয়েছিল।

ভৌগোলিক অবস্থান
ভিসুভিয়াস পর্বতের আগ্নেয়গিরি এবং ফ্রেগ্রেইয়ান ফিল্ডস (কামপি ফ্লেগ্রেই), দুই আগ্নেয়গিরি এলাকার মাঝে নেপলসের অবস্থান নির্ণয় করা হয় যা নেপলসের উপসাগরের উপকূলে অবস্থিত।

জনসংখ্যা উপাত্ত
জনসংখ্যার দিক থেকে রোম এবং মিলানের পরেই এর স্থান।

সংস্কৃতি

এ ঐতিহাসিক শহরটি ২,৮০০ বছরেরও অধিক সময় ধরে শিল্পকলা, সংস্কৃতি, স্থাপত্যকলা, সঙ্গীত এবং রন্ধনশৈলীতে সমৃদ্ধ একটি স্থান। নেপলসের বিশাল শিল্পসম্মত এবং স্থাপত্য নিদর্শনাবলী ১৯৯৫ সালে ইউনেস্কো কর্তৃক বিশ্ব ঐতিহ্যবাহী স্থান হিসেবে তালিকাভুক্ত করা হয়েছে। এখানে আন্তর্জাতিক মানবাধিকার চলচ্চিত্র উৎসব অনুষ্ঠিত হয়।

খাদ্য
এই শহর পিৎজা’র জন্মস্থান হিসেবে পরিচিত ।

খেলাধুলা
ফুটবল এই শহরের জনপ্রিয় খেলা। সান পাওলো স্টেডিয়াম শহরের প্রধান স্টেডিয়াম। এটি মিলানের সান সিরো ও রোমের অলিম্পিক স্টেডিয়ামের পর তৃতীয় বৃহত্তম স্টেডিয়াম। এটি এস.এস.সি. নাপোলি ক্লাবের ঘরের মাঠ ও।

পরিবহণ

আকাশপথ
নেপলস আন্তর্জাতিক বিমানবন্দর শহরের প্রধান ও দক্ষিণ ইতালির বৃহত্তম বিমানবন্দর।

পর্যটন
 পম্পেই , ইউনেস্কো বিশ্ব ঐতিহ্যবাহী স্থান
 ভিসুভিয়াস পর্বত, সব থেকে ভয়ংকর আগ্নেয়গিরিগুলোর মধ্যে একটি

তথ্যসূত্র

বহিঃসংযোগ 

 শহর পরিষদের ওয়েবসাইট

ইতালির শহর ও নগর
প্রাচীন নগর
প্রাক্তন জাতির রাজধানী
ইতালির বিশ্ব ঐতিহ্যবাহী স্থান
খ্রিস্টপূর্ব ৭ম শতাব্দীতে প্রতিষ্ঠিত জনবহুল স্থান
কাম্পানিয়া

কাম্পানিয়া (ইতালীয়: Campania, আ-ধ্ব-ব: ['kamˈpanja]) দক্ষিণ ইউরোপের রাষ্ট্র ইতালির একটি অঞ্চল। এটি জনসংখ্যার দিক থেকে লোম্বারদিয়ার পরেই এর স্থান এবং জনঘনত্বের দিক থেকে এটি প্রথম স্থানে রয়েছে। ২০০৯ সালের জুলাই পর্যন্ত এর জনসংখ্যা ছিল ৫,৮১৬,৭৬৯ জন।

তথ্যসূত্র

বহিঃসংযোগ 
 Official Region homepage
 Webcam Campania 
 Campania Photo Gallery
 Campania Weather Information
 typical food products
 Map of Campania
 typical wines of Campania
 Vesuvius Observatory
 Isole della Campania 

ইতালির প্রশাসনিক অঞ্চল
পিছন্দি

পিছন্দি একপ্রকার ফল যার বৈজ্ঞানিক নাম মাইক্রোকস পানিকুলাটা (Microcos paniculata)। এই ফলটিকে বাংলাদেশের বিভিন্ন স্থানে বিভিন্ন নামে অভিহিত করা হয়। কোথাও কোথাও এটি আছার আবার কোথাও আসার, পটকা, ফট্টাশ, দাতই ইত্যাদি নামে পরিচিত। সারা বাংলাদেশেই বন এলাকায় এ ফল গাছ দেখা যায় যদিও চট্টগ্রাম, পার্বত্য চট্টগ্রাম, কক্সবাজার, সিলেট ও ময়মনসিংহের বন-জঙ্গলে বেশি দেখা যায়। এটি একটি বুনো ফল হিসেবে পরিচিত। পিছন্দি গাছ প্রতিকূল পরিবেশে টিঁকে থাকতে পারে। এটি মাঝারি আকারের বৃক্ষ জাতীয় উদ্ভিদ। পিছন্দির ফুল ছোট, সাদা রংয়ের, হালকা সুগন্ধযুক্ত। ফলও ছোট। ফলের ব্যাস মাত্র ০.৮ সেন্টিমিটার। সুগোল ফলটি টিকটিকির ডিমের মতো। ফলের বোঁটা একটু লম্বা। পাকা আছার গুটির রং কালো। পাকা ফল খেতে দানা দানা লাগে।

বৈজ্ঞানিক প্রতিনামসমূহ 
আছার গাছ তথা মাইক্রোকস পানিকুলাটা'র বেশ ক'টি বৈজ্ঞানিক প্রতিনাম (Synonims) আছে। যথা,
 Grewia microcos
 Grewia nervosa
 Fallopia nervosa
 Microcos nervosa
 Microcos paniculata L.

অন্য ভাষায় নাম 
আছার বা পিছন্দি গাছকে হিন্দী ভাষায় শিরল, মারাঠি ভাষায় হসোলী, তামিল ভাষায় বিশালম ও তটম, মলয়ালম ভাষায় কোট্টক্ক, কন্নড় ভাষায় অভরাঙ্গা, চীনা ভাষায় Bù Zhā Yè, মগ ভাষায় তারক, গারো ভাষায় বোল-সুব্রেত মার্মা ভাষায় এবা, তারনী এবং মুরং ভাষায় ইয়োরিয়া সোক নামে অভিহিত করা হয়।

রাসায়নিক দ্রব্য 
আছার গাছের পাতায় Isorhamnetin, Kaempferol, Quercetin নামক রাসায়নিক দ্রব্যাদি পাওয়া যায়। ডাঁটার বাকলে N-Methyl-6β-(deca-l′,3′,5′-trienyl)-3β-methoxy-2β-methylpiperidine ইত্যাদি বিশেষ ধরনের এলকালয়েড থাকে, যা কীটনাশকে ব্যবহার হয়।

ভেষজ ব্যবহার 
আছার গাছের পাতার রস বদহজম, একজিমা এবং টাইফয়েডের জ্বরে ব্যবহার হয়।

তথ্যসূত্র 

বাংলাদেশের ফল
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা